
En la línia educativa de l'institut del barri, 
l'Eduard Fontserè, alumnes de 4t d'ESO, amb 
l'acompanyament de la professora Helena 
Martínez i del professor Gerard de Josep, 
han estat treballant per poder exposar-vos la 
seva mirada. Mirada que construeix, descons- 
trueix i reconstrueix. Aquesta tasca, a més, 
reafirma el nostre format d'aprenentatge i 
servei (ApS), amb el qual oferim al barri els 
nostres coneixements. 


L'alumnat és el protagonista del seu propi 
aprenentatge a partir de sentint-se part ac- 
tiva del procés. Aquest ha de convertir-se en 
una vivència pròpia de manera que l'alumnat 
senti que l'afecta. Context i significació han 
de servir per crear i aplicar el coneixement 
en situacions noves: fer de cap a peus el 
suplement jove d'una revista del barri n'és un 
bon exemple. 


De la crisi permanent que vivim, només en 
sortirem si unim forces, i l'educació ens 
ofereix un escenari ideal per fer-ho: arribem 
a acords, sumem esforços, teixim xarxes... És 
per això que comptem amb agents diversos, 
de l'entorn i de més enllà: com La Fundició i 
la seva força cooperativa, i concretament el 
suport i la presència d'en Francisco a l'aula, 
o l'Helena Roig, del col-lectiu Fuga, la veina i 
activista històrica Montse Santolino, l'acom- 


panyament del Departament de Mediació 
del CCCB i l'equip de Re-Crea, i més concre- 
tament l'Alba Aguilar i la Paula, que amb la 
seva experiència i les seves habilitats comu- 
nicatives ens han guiat per l'exposició de La 
màscara no menteix maix. 


Cada classe de 4t d'ESO que hi ha participat, 
a més, ha pres un camí diferent, sempre amb 
l'acompanyament del professorat. Un dels 
grups ha reflexionat, per exemple, amb textos 
iimatges, Sobre com ens representen els 
objectes que duem al damunt i sobre com ens 
identifiquen alguns espais del barri. Un altre 
grup ho ha fet sobre les màscares que duem 

i s'han fixat en aquelles que veuen al seu vol- 
tant: passamuntanyes, filtres d'Instagram, sím- 
bols religiosos... Per últim, un tercer grup ha 
entrevistat dues persones que podien aportar 
valor al debat. Entre elles, Enerolis Bautista, 
una de les nostres conselleres al Consell de 
Nois i Noies de l'Hospitalet, òrgan participatiu 
on hi som presents com a centre. 

En definitiva, aquesta és una obra collectiva 
per poder escoltar no la veu d'un jove que 

ha de parlar per tothom, sinó la de més de 
cinquanta adolescents que viuen el barri de 
maneres diferents i l'expliquen amb les seves 
pròpies paraules. Esperem que gaudiu de la 
lectura. 


institut Eduard Fontserè 


Aquesta publicació és fruit de la col-laboració 
entre actors diversos. Tot i el seu caràcter 
eobjectual: no la considerem el resultat que 
conclou una acció, sinó part d'un teixit for- 
mat per nombroses relacions i vincles entre 
coses, persones i organitzacions diverses 

al llarg d'un procés més gran, que no té un 
principi ni un final definits. 


La iniciativa parteix del Laboratori Editorial, 
un espai obert als veins i veines dels Blocs 
Florida que vulguin experimentar amb l'edi- 
ció. L'espai s'inclou en un projecte anomenat 
Des dels blocs, que des del 2016 impulsa 
LaFundició al Centre Municipal Ana Díaz 
Rico, i que proposa explicar el món des dels 
Blocs Florida. És aquí on apareix la idea 

de crear la revista Des de ja. Sovint, però, 
trobem a faltar la mirada dels i les joves i és 
per aquest motiu que, des de feia un temps, 
veníem parlant amb l'Institut Eduard Fontse- 
rè de fer quelcom plegats. 


A les pàgines d'aquesta publicació trobareu 
textos i fotos creats per l'alumnat de quart 
curs d'ESO de l'Institut Eduard Fontserè, edi- 
tats com a suplement del número cinc de la 
revista eDes de ja-. La edició ha estat possi- 
ble gràcies a la implicació dels i les alumnes, 
així com de l'Helena i el Gerard —els seus pro- 
fes— i del mateix centre educatiu com a ins- 
titució. També gràcies als recursos destinats 
pel projecte Càntirs de la Memòria, amb el 
que diverses entitats de l'Hospitalet —Alquí- 
mia Social, Brotes, Fuga, JIS, CELH, Llavors i 
LaFundició— s'han proposat impulsar espais 


i processos de creació cultural collectiva i 
situada a diversos barris de l'Hospitalet. 


Les paraules i les imatges són coses sensi- 
bles i en llegir-les i mirar-les, en comentar-les 
i compartir-les, construim el seu sentit 
collectivament. Per això mateix aquest és un 
artefacte cultural. 


És propi dels humans buscar i donar sentit a 
allò que ens envolta, i la cultura és una de les 
maneres com ho fem. La questió no és qui 

té la capacitat de afer culturaz —tothom en 
té— sinó a qui reconeixem, com a societat, la 
legitimitat de fer-la, i com distribuim en con- 
sequència els recursos necessaris per fer-la. 
No sembla que el repartiment del dret a fer 
cultura i dels recursos per fer cultura sigui 
molt equitatiu, i podem afirmar que aquest 
desigual repartiment genera i reprodueix al 
seu torn més desigualtat en l'exercici d'altres 
drets i en l'accés a altres recursos materials 
i simbòlics. 

Pensem que, a llocs com els Blocs Florida, 
sortir d'aquest bucle requereix organitzar-se 
dia a dia i amb molta paciència en trames co- 
munitàries prou fortes com per a prendre la 
veu, exercir de manera autònoma el propi dret 
a enunciar-se i enunciar el món i proveir-se 
dels recursos materials necessaris per fer-ho. 
Aquest projecte, la creació d'aquest suple- 
ment jove, vol ser una petita aportació —entre 
moltes— a una d'aquestes trames, sempre 
amenaçades, sempre en construcció, i alhora 
sempre plenes de possibilitat. 


LA UACICIÓ 


La joventut de La Florida viu i 
s'expressa darrere de diverses 


HASCARES 
ADOLESCENTS 


Lola: Ous 


eLa màscara no menteix mais. — policial fins a l'ocultació del 
Així es titula l'exposició que es. rostre i la creació de noves 
Va poder veure entre el 15 de identitats. A 4t d'ESO de 
desembre de 2021i l'I de maig — l'Institut Eduard Fontserè 

de 2022 al Centre de Cultura — del barri de La Florida 
Contemporània de Barcelona — de L'Hospitalet, ens vam 
(CCCB). La mostra traçava plantejar si podíem trobar 
un recorregut dels usos de la aquestes màscares al nostre 
màscara dels últims 150 anys: — voltant, entre joves del barri. 
des de l'ús polític i de control 


Un alumne enfoca el mòbil a la 
pissarra amb un filtre d'Instagram 
activat. 


Passamuntanyes, 
la doble cara 


Posar-se un 
passamuntanyes 
pot perseguir 
l'objectiu d'amagar 
la identitat, però 
també pot servir 
simplement per 
identificar-se amb 
una estètica 


A La Florida, una de les màscares que utilit- 
zen els adolescents és el passamuntanyes. 
Alguns l'han fet servir com a mascareta per 
protegir-se de la covid, però des que Morad i 
Beny Jr. van començar a cantar, s'ha vinculat 
a la gent de carrer per diversos motius i amb 
objectius diferents. 


D'una banda, posar-se 
un passamuntanyes 
pot perseguir l'ob- 
jectiu d'amagar la 
identitat, però també 
pot servir simplement 
per identificar-se amb 
una estètica de mec 
de la rue (MDLR), que 
exalta la vida delictiva 
O al marge de la llei. 

En tot això, la tecno- 
logia hi té un pes. Si 
algú vol presumir de 
portar aquesta vida, 
per exemple, probablement es gravarà amb 
el telèfon mòbil per tal de demostrar que és 
Capaç de fer-ho. Però també implica assumir 
riSCOS, i és per això que pot voler amagar a la 
vegada la seva identitat. 

Ara bé, cada vegada hi ha més artistes al bar- 
ri que canten drill, un gènere musical urbà 
amb lletres que parlen sobre la vida al carrer, 


les drogues i l'abús policial, però aquests ar- 
tistes, com DeladJovyy, 90 five, (83 i altres, no 
necessàriament fan servir passamuntanyes. 


En aquest sentit, aquest tipus de màscara 
s'ha començat a fer servir també com una 
peça de roba més per part de molts ado- 
lescents, i no només per part de cantants i 
artistes. Són molts els que es posen el passa- 
muntanyes per gravar tittohs, i busquen, per 
exemple, que combini a nivell de colors i es- 
tampats amb la resta de la roba que porten. 


Amagar-se la cara per tal de no ser identifi- 
Cat en una actuació criminal o compartir una 
mateixa mateixa estètica amb tot un movi- 
ment social i artístic al marge de la identitat 
individual lliga amb algunes de les coses que 
es podien veure a l'exposició del CCCB. El 
mètode Bertillon, per exemple, era un mèto- 
de per identificar criminals encara que canvi- 
essin o es disfressessin per despistar la poli- 
cia. A través de les fotos fetes a les cares de 
diferents persones, i a partir dels trets físics 
compartien, es treien conclusions sobre com 
eren els criminals, de manera que amagar 

la cara era cada vegada més important. A la 
lluita zapatista, el passamuntanyes no servia 
per amagar la identitat individual d'un líder, 
com podia ser el subcomandant Marcos, sinó 
la de representar tota la població indígena. 


Un alumne es tapa la cara amb un 
passamuntanyes en defensa de 
l'escola pública. 


Pintar-se les ungles pot ser un tret 
d'identitat en l'adolescència 


Maquillatge, 
més enllà de la 
bellesa 


El maquillatge és una altra de les màscares 
habituals que es poden trobar entre els 
adolescents del barri, i es podria pensar que 
serveix per amagar-se, però no sempre és 
així. El maquillatge també és cultura, i és un 
art que no només serveix per cobrir imper- 
feccions o embellir faccions, sinó també com 
una forma d'expressió i de mostrar la perso- 
nalitat. 


En poden ser un exemple el món del drag 

o referents joves actuals com Otto Vans, 
que utilitzen el maquillatge amb la intenció 
de caracteritzar una persona i confrontar 
les nocions tradicionals d'identitat i rols de 
gènere. Aquesta voluntat de trencar unes ex- 
pectatives socials connecta amb la proposta 
recollida a l'exposició del CCCB del Cabaret 
Voltaire, que es va crear l'any 1916 dins d'un 
teatre de Zuric (Suissa), en plena Primera 
Guerra Mundial. 


Els artistes del moviment Dadà van agafar 
llavors la màscara com a símbol, i la utilitza- 
ven enla pintura i l'art. Era un símbol primi- 
tiu, contrari a la raó de la qual presumia la 
societat del moment i que havia conduit a 
l'horror de la guerra. Altres artistes, fora del 
moviment dadà, com Mary VVigman i Lavinia 
Schulz, també utilitzaven les màscares en les 
seves danses. 


Simbols 


relisiosos, 


lla seva aparença 


Digues als creients que baixin la seva mi- 
rada i guardin les seves parts íntimes, diu 
l'Alcorà. Amb aquests versos, el llibre Sagrat 
de l'islam recomana l'ús del mocador per a 
totes les dones, però cadascú decideix si per 
respecte a Déu vol fer-ne ús o no. En certa 
manera, el mocador també és una màscara 
que serveix per expressar la religiositat. 


Entre les adolescents del barri de La Flori- 
da, el mocador més utilitzat és el hijab, que 


Entre les adolescents 


del barri de la 


Florida, el mocador 
més utilitzat és el 
hijab, que cobreix 
el cap i el coll, i 
que parteix dels 
conceptes islàmics 


de modèstia i 
privadesa 


cobreix el capi el 

coll, i que parteix dels 

conceptes islàmics de 
modèstia i privadesa, 

sobretot respecte als 
homes amb qui no es 

té una relació estreta. 


Però no només l'islam 
recomana l'ús de mo- 
cadors, com a màsca- 
res relacionades amb 
la religió. En el sishisme 
i en la cultura si h, una 
de les presents al barri 
de L'Hospitalet, també 
es porta turbant i el 
seu ús és obligatori per 
tots aquells siRhs que 


han estat batejats (Amritdhari). 


Els turbants poden ser de moltes formes, 
grandàries i colors, encara que la seva longi- 
tud rares vegades excedeix els cinc metres. 
Un dels mocadors que porten les persones 
adolescents sihs del barri és el rumal, una 
peça de roba semblant a un mocador. En 
aquest cas, el porten homes Siihs abans 
d'entrar als centres de culte, anomenats 


Gurdvvara. 


En el siRhisme, cobrir-se el cap és una 
mostra de respecte, i Si un home no porta 
turbant habitualment, s'ha de cobrir almenys 


amb el rumal abans d'entrar a l'edifici. Els 
infants siRhs també porten rumals amb el 
nus superior, així com els homes si hs quan 
participen en activitats esportives. 


El chunni és una bufanda llarga que és 

essencial en molts vestits de dones a l'Índia 

i al sud de l'Àsia i, com que en el sithisme 

és una questió de respecte mantenir el cap 

cobert quan s'està en llocs religiosos, també 

és utilitzat per les adolescents del barri quan 

són en aquests espais. No només el moca- 

dor és un símbol fonamental en la identidad 

sileh, sinó que ho és també no tallar-se mai al 

cabell, ni homes ni dones. 4 


Cada persona 
té diverses 
personalitats, 
tothom porta 
màscares 


Instagram, 
engany al públic 


Entre la voluntat d'amagar la identitat del 
passamuntanyes i de crear-ne una de nova 
del maquillatge, hi trobem els filtres de les 
aplicacions de les xarxes socials, que també 
poden ser entesos com a màscares. Els fil- 
tres serveixen per aparentar o per fer veure 
que som persones més atractives i tapar les 
nostres inseguretats. 


Hi ha la possibilitat d'utilitzar els filtres com 
un mirall distorsionat per a un mateix, però 
també de buscar l'aprovació dels altres 
mitjançant els lites. Salvant les distàncies, els 
filtres d'Instagram són com les cares recons- 
tituides de la Primera Guerra Mundial. 


Alguns dels soldats que aconseguien sobre- 
viure a la Gran Guerra tornaven a casa amb 
la cara totalment desfigurada. Llavors, una 
dona, que es deia Anna Coleman, va obrir 


un estudi per ajudar i reformar les cares 
d'aquells homes amb complements prostè- 
tics. Després d'aquest procediment, el sol- 
dats aparentaven una nova imatge, com ens 
passa a nosaltres amb els filtres. Era i és una 
mena de representació de la nostra pròpia 
identitat, però en el 


desye cas es limita al Els filtres 
món digital. 

d'instagram 

serveixen per 

aparentar o per 

fer veure que som 

persones més 

atractives i tapar les 

nostres inseguretats 


Màscares socials, 


múltiples 


personalitats 


En definitiva, hi ha molts tipus de màscares 

i tothom en porta. Per això, podem parlar 
també de màscares socials sense necessi- 
tat de cobrir-nos la cara, i ens referim a les 
diverses personalitats que pot tenir cada 
persona depenent de la situació o lloc on es 
troba. Si pensem en els adolescents del barri, 
hi ha diversos contextos que poden condicio- 
nar aquesta personalitat: l'institut, els amics 


més propers, la família, el metge... 


A classe, per exemple, pot ser que algú es de- 
diqui tot el dia a fer bromes perquè els com- 
panys riguin i busqui ser molt simpàtic, però 
a la vegada, pot ser que aquesta mateixa per- 
sona sigui més freda i dura quan està amb 

el seu cercle més íntim de família i amics, ja 
sigui per confiança o per altres motius que el 
fan ser i actuar d'altres maneres. 


No sé jugar amb màscares 

Una alumna es tapa la cara amb el 
llibre 'No sé jugar amb màscares, de 
Maria Angels Anglada. 


dt C'ES GES 


Montse Santolino és una 
periodista, activista social i 
veina del barri que va estudiar 
a l'Eduard Fontserè quan 
encara no era un institut de 
secundària, sinó una escola 
d'infantil i primària. Enerolis 
Bautista és avui alumna 

del centre i forma part del 
Consell de Nois i Noies de 
L'Hospitalet, que aquest any 
té una línia de treball sobre 
com utilitzen el seu temps 
lliure els adolescents. Des de 
4t d'ESO, les hem citat per 
fer-los preguntes sobre joves i 
el barri. 


Us relacioneu amb veins i altres persones 
del barri2 


Enero: La majoria de nosaltres, Sí, perquè 
vivim al mateix barri i anem al mateix institut. 


Montse: Sí, òbviament tinc veins i veines al 
barri. Estic a l'associació de veins i passo 
molt per l'Ana Díaz Rico, el centre que hi ha 
a la plaça dels blocs. Llavors allà parles amb 
molta gent. 


D'on creieu que provenen la majoria d'habi- 
tants de La Florida2 


Enero: Crec que provenen de l'Àfrica, l'Àsia o 
Llatinoamèrica, per exemple. 

Montse: Doncs si voleu us dono dades exac- 
tes: el 5124 de la gent de La Florida ha nascut 
a Catalunya o a Espanya i la resta, o sigui el 
4996, ha nascut fora d'Espanya. O sigui que 
diguem que estaríem al 502 la gent que ha 
nascut aquí o a altres províncies espanyoles i 
la gent que ha nascut a altres paisos. 


Creieu que aquí hi ha molta violència, en 
comparació amb altres barris2 


Enero: Que el barri de La Florida sigui més 
conegut, no fa que sigui més violent. 


Montse: Òbviament, no. Hi ha dades de la 


policia i diuen que aquest any han baixat la 
criminalitat i els delictes. El que passa és 
que una cosa és la violència real i una altra 
és la sensació d'inseguretat. Llavors la gent 
té molta sensació d'inseguretat a Les Pla- 
nes, Torrassa... als barris on hi ha més joves, 
més gent d'origen migrant. Però una cosa 
és que la gent tingui por que li passi alguna 
cosa i una altra és que li passi de veritat. 
Òbviament, si te'n vas al barri de Gràcia o a 
barris més benestants, La Florida és com si 
vinguessis al Far VVest, un lloc super perillós, 
però també us dic que quan tenia 14 anys era 
exactament igual. O sigui, als anys 80 també 
es passava droga, els joves pensaven que 
això era lo pitjor i la Sent de Barcelona es 
pensava que vindrien a la Florida i la gent els 
atracaria. Això no ha canviat 


Us sentiu satisfetes amb el vostre habitat- 
ge al barri2 


Enero: Porto aquí des que era petita, així que 
sí. 

Montse: Jo sí, perquè tinc la sort de viure 
sola. El meu pis és petit però, òbviament, Si 
tingués una família molt gran, el meu pis seria 
petit perquè hi ha pisos molt petits al barri. 


De quins espais disposaven abans els joves 
del barri2 


Montse: Tota la zona de les vies, que ara hi ha 
apartaments. Molts espais que estan cons- 
truits i abans eren carrer, Nosaltres sortíem 
de classes i estàvem al carrer tot el dia, però 
teníem espais on estar sols, tranquils i lluny de 
tot, perquè no hi havia tant construit. Ara és 
impossible. Qualsevol lloc on et posis a parlar 
ja hi ha problemes i no hi ha cap espai públic 
del barri que no sigui font de conflicte. 


Com vau viure la diversitat del barri, per 
exemple entre paios i gitanos, aquells que 
vau ser joves als anys 8072 


Montse: És que fa quaranta anys l'única dife- 
rència que hi havia era aquesta: els gitanos. 
Vull dir, abans que no hi hagués tota la resta, 

hi havia els blocs, i abans de hi arribés la resta 
de gent, hi havia els gitanos. Vull dir, hi ha dues 
zones originals al barri. Aquí hi havia vinyes. No 
hi havia res. Hi havia deu masies. En questió 
d'un any, van arribar 2/.000 persones. Van 
portar gent de les barraques del Somorrostro 
i de la Barceloneta. Durant molts anys, els 
únics diferents eren els gitanos, i s'han mogut 

poc dels Blocs. També durant molt de temps 
hi havia dues persones d'origen africà al barri, 
que tothom les coneixia, i eren l'"'africano 

del barrio". O sigui que, clar, jo de petita no 
havia vist persones negres, a part d'aquestes 
dues. Imagineu-vos la diferència amb ara. Res 
a veure. Però, ja us dic, els problemes eren 
exactament els mateixos, la visió que la juven- 
tut sempre l'estaven liant era exactament la 
mateixa. Però llavors la diversitat d'origens era 
que un era d'Andalusia, un altre era gallec, i no 
hi havia més diferències. 


l'avui, en canvi, com es viu la diversitat a La 
Florida2 


Enero: Des de petita sempre he estat amb 
persones de diferents llocs. Per exemple, 
llatinoamericans, africans, asiàtics, també hi 
havia gitanos i espanyols i sempre he estat 
amb tots. No me n'anava d'un grup a l'altre, 
sinó que era una barreja de tot. 


Hem normalitzat la diversitat, però tenim 
prou coneixement de l'altre2 Què en sa- 
bem de les cultures i religions de les perso- 
nes amb qui convivim2 


Enero: Jo crec que Sí que en tenim coneixe- 
ment, ja que sempre, o almenys els joves, de 
tant ajuntar-nos amb gent d'altres cultures, 
acabem coneixent-les. 


Montse: Òbviament jo espero que entre vos- 
altres sigui diferent, però amb la gent gran 
part dels conflictes que hi ha de convivència 
són perquè, primer, hi ha sent molt jove i gent 
molt gran i la gent gran no té ni punyetera 
idea d'on ve la gent. El meu pare va venir de 
Salamanca fins aquí i no ha sortit mai d'Es- 
panya. No sap diferenciar entre un musulmà, 
un SiRh... no té ni idea de diferenciar tot això. 
No sap res de com viuen les altres persones, 
i sobretot la gent gran que pràcticament no 
ha sortit del barri tenen por. 


Moltes de les millores del barri s'han acon- 
seguit lluitant. Es possible encara organit- 
Zar-se per canviar les coses2 


Enero: Per exemple, ara per canviar una 
cosa ha de ser en grup. Per exemple, a la 
classe, el delegat o delegada ha de parlar 
amb tots els seus companys i després par- 
lar-ho amb l'equip directiu o els consellers i 
conselleres de l'institut, o el consellers i con- 
selleres de L'Hospitalet de Llobregat. Canviar 
els pensaments de les persones es pot, i can- 


viar les coses tal com són és una mica més 
difícil, però jo crec que sí que és possible. 


Montse: Necessitem gent com tu. El barri ha 
millorat des que jo era petita. Vull dir, jo es- 
tudiava aquí la primària, però aquí abans no 
hi havia cole. O sigui, els meus pares es van 
haver de manifestar perquè de sobte hi va 
haver gent que va arribar de cop, i es neces- 
sitaven escoles, metges, metro... No hi havia 
res de tot això, i es va fer perquè l'associació 
de veins i les famílies es van organitzar per 
demanar-ho. Ara estem en un moment dife- 
rent perquè abans no hi havia ni lo bàsic. Ara 
ho tenim, però a l'avinguda Catalunya estem 
esperant una ampliació del CAP des de fa 

10 anys. Vull dir que ara tenim un CAP, però 
no és suficient. Òbviament caldria continuar 
lluitant per millorar moltes coses que tenim, 
i ampliar-les. l és molt complicat justament 
perquè a la gent li costa associar-se per 
demanar coses. Vull dir en el cas dels joves 
esta claríssim. Més enllà del consell de nois 

i noies, jo crec que els joves i les joves del 
barri haurien de muntar les seves pròpies 
associacions i fer les seves pròpies reclama- 
cions, demandes i el que volguessin. Precisa- 
ment, per millorar moltes de les seves coses 
i els seus espais. 


trat divers de La Flori 
que fan vida al barri 


Nosaltres 


La Play 


M'agrada molt la play perquè és un objecte 
amb el qual passo molt temps jugant i em 
diverteixo molt amb els amics de la classe o 
amb la gent de tot el món. 


Hi ha gent que veuen els videojocs com un 
vici, i per tant pensen que soc un viciat. Però 
jo penso que és un objecte que m'agrada molt 
i és Un entreteniment en el meu temps lliure. 
És el mateix llegir un llibre que jugar a un vide- 
ojoc, perquè aprens de les dues maneres. 


El mòbil 


M'agrada molt la play perquè és un objecte 
amb el qual passo molt temps jugant i em 
diverteixo molt amb els amics de la classe o 
amb la gent de tot el món. 


Hi ha gent que veuen els videojocs com un 


vici, i per tant pensen que soc un viciat. Però 
jo penso que és un objecte que m'agrada molt 
i és Un entreteniment en el meu temps lliure. 
És el mateix llegir un llibre que jugar a un vide- 
ojoc, perquè aprens de les dues maneres. 


El meu mòbil és més o menys gran. És impor- 
tant perquè sempre em manté connectat a 
tot i jo Soc una persona social. La gent pensa 
que sóc força sociable i també poden pensar 
que estic enganxat tot el dia al mòbil. 


El llibre de 
dibuixos i el 
meu artista 
favorit 


Jo he fet fotos de dues coses, una d'un llibre 
de dibuixos i l'altra d'un ordinador reproduint 
música del meu artista favorit. Que és el que 
jo crec que em representa. 


El pentinat i el 
mirall 


El que em representa és el meu pentinat. 
Perquè és un pentinat actual que em fa única. 
M'expresso de la manera que em veig bonica. 
Penso que la gent pensa del meu pentinat 
que és bonic i que el meu cabell és llarg. 

Les fotos que vaig fer són d'un mirallet que 
em va comprar la meva mare amb un fons de 
cartolina. 

La gent diria que potser soc presumida, 
però en realitat aquell mirallet el porto per la 
meva mare. 


La roba i el 
hijab 


Em represento amb les robes per jo sóc pa- 


quistanesa i sóc diferent de tots. El meu hijab 
representa que sóc una musulmana i el meu 
color em representa perquè sóc d'Àsia. La 
gent pot pensar que estic molt connectada 
amb la meva religió. 


Jo crec que em reconeixen per la meva roba, 
perquè porto la típica de la meva cultura, 
també pel meu hijab, que porto al cap. No 
tinc res més especial, però algú també em 
pot reconèixer pel color de pell i per la forma 
de la cara i cos. 


La meva roba representa que soc de Pahis- 
tan, el meu hijab representa que soc musul- 
mana, i qualsevol persona pot reconèixer la 
meva religió. 

Altres persones, del barri i de l'institut, crec 
que també em veuen com a musulmana i 
reconeixen la meva religió. 


La pilota 


Per a mi és important la pilota: perquè m'en- 
canta molt jugar a futbol i passo el temps 
veient el futbol i jugant-hi. 


En concret he escollit la meva pilota de 
futbol de la Champions, sóc un noi a qui li 
agrada molt fer esport. 

Els meus amics pensen que soc un noi molt 
hiperactiu i que sóc molt bo jugant a futbol. 
El millor que m'ha passat a la vida ha sigut 
jugar a futbol i la pilota. 


Trio la pilota de futbol perquè porto més 
d'una dècada jugant i veient futbol. 


El futbol és un joc que consisteix a colpejar 
la pilota amb els peus per marcar un gol. Dos 
equips formats per onze jugadors cadascun 
competeixen entre ells per sortir 8uanyadors 
d'aquest joc. Es juga a nivell internacional per 
equips de diversos paisos. 


Joies 


Els objectes que em representen són les 
joies. M'agrada molt posar-me anells i rellot- 
ges. També m'agrada posar-me arracades . 


Jo crec que si les persones em veuen an 
les meves joies dirien que sempre les F 
Jo crec que dirien que soc molt presu 
perquè vaig sempre amb les meves joies... 


Des del meu punt de vista, no crec que les 
persones diguin gaire res de mi pel fet de 
posar-me anells o arracades. No és res de 
l'altre món, posar-se joies és una cosa molt 
normal. Així que crec que si em veuen, la idea 
que es faran és que soc una noia normal, o 
ho veuran bonic. 


Jo m'identifico amb aquest anell perquè me' 
va donar la meva àvia als nou anys. Per a n 
significa molt perquè a la meva àvia li havia 
donar a la mama quan era petita. La perla ne- 
gra significa bona sort i el crist és per tenir fe. 


Em representa el meu collaret amb la inicial 
del meu nom perquè mell van regalar pel meu 
aniversari i qui ho va fer va ser una amiga 
molt especial. Jo tenia 14 anys i encara vivia 

a Perú. 


Penso que les persones el deune percebre 
com un collaret molt bonic i amb la inicial del 
meu nom. Soc una noia a qui li agraden els 
collarets. 


Crec que els detalls que més em definei- 
xen són les arracades de perles que porto 
perquè mai me les trec, i el piercing del nas. 
He escollit aquests detalls perquè son visi- 
bles per a la gent i això ajuda a reconèixer 
les petites coses que em defineixen a simple 


vista. Aquests detalls em representen perquè 
m'agraden molt i sempre els porto. No surto 
de casa sense ells. La part que més expressa 
de la meva identitat és que soc una persona 
molt tímida a l'hora de parlar però a qui li 
agrada ajudar la gent. 


L'objecte que porto sempre és una polsera 
vermella d'or que em porta coses bones i em 
fa tenir sort. 


Aquesta polsera fa veure 
sona supersticiosa i q 
meva vida. 


La gent potser pensarà que 
és una tonteria. Hi ha gent que 
pensar que és alguna cosa de b 


a per- 


Les ulleres 


Crec que hem defineixen com a persona les 
meves ulleres. Les porto sempre, òbviament, 
des que me les vaig posar, que d'això farà ja 
Cinc anys. 


Ala gent no li resulta estrany que porti ulleres, 
per què les he portat quasi tota la meva vida. 


l'em defineix com a persona perquè ja són 
com part de mi. La veritat, jo no em reconeixo, 
per dir-ho d'alguna manera, sense ulleres. 


El barri 


Hem fet fotos d'edificis, flors, 80ssos, dibui- 
XOS, trens, nen... amb la càmera. Crec què 
són molt bones. 


Les fotos representen coses que m'agraden 
i crec que són diferents i adequades. És un 
carrer i un parc molt bonics a prop del meu 
Institut. Els murs pintats amb frases, perquè 
ens representen a tots del barri. Aquest 
detall és molt bonic perquè les frases que 
posen són paraules que són veritats, no 
importa de quina religió som o de quin color 
de som: som del barri de la Florida. 


Si turistes o persones del barri ho veuen 
dirien que aquest mur és molt bonic. La idea 
que es farien és que segurament els repre- 
senta. 


Les fotos que he fet són d'una mascota, de 
flors, de finestres, llençols estesos, brossa a 
les escombraries. 


La gent diria que el barri és molt bonic, net 
amb flors i arbres per tot arreu. 


El barri a l'estiu té un ambient molt agradable 
i familiar. Fa molta calor i hi ha molts llocs de 
gelats. 


No m'agrada sortir molt del barri a l'estiu, 
fa calor. Aleshores surto amb el meu pare a 
Pubilla perquè hi ha una gelateria. 


GOSSOS 


Vam tenir una excursió on vam sortir a fer 
fotos a les coses. A prop de l'institut hi ha 
un parc i aquí ens trobem amb un gosset 
molt bonic, el seu nom és Ruma. Era molt 
preciosal 


Esport 


Abans teníem la pista esportiva, però a alguns 
veins no els feia gràcia i per això la van treure 
i van posar el centre cultural de merda, 


on només hi va la gent gran, quatre o Cinc 
persones i ningú més. 


Abans, al costat del parc dels escacs no hi 
havia camp de futbol, i en el seu lloc hi havia 
gent que fumava i feia coses il'legals, però 
ara la gent pot jugar futbol amb 14 regles 
respectuoses. 


La gent que viu a l'Hospitalet creuen que el 

camp és perillós perquè està a la Florida, i 

el consideren un barri on hi passen coses 
dolentes, però és tot el contrari, la gent 

respecta molt els altres. ES com qualsevol . ves 

